A Louis Vuitton a Stranger Things gyerekekkel támad? - beautyFY
By beautyfy | 2016-09-26
A világ egyik legnépszerűbb sorozata (vagy úgy általában dolga) mostanában a Stranger Things, közelebbről a főszereplő kisgyerekek csapata. A bravúrosan sikerült produkció hirtelen gigasztárrá lett tizenpár éves csibészei szendvicseket (!) osztogattak a legutóbbi Emmy-díjátadón, táncoltak is egyet, sőt, nemrég arról posztoltunk, hogy ikonikus karaktereik az utcai divatba is kezdenek begyűrűzni. A mostani lépés is ebbe az irányba mutat.
Louis Vuitton x Stranger Things?
A Louis Vuittontól nem szokatlanok a kockázatos, de izgalmas döntések, ha marketingről van szó. Mi is írtunk arról, amikor Jaiden Smith-t vagy épp egy videojáték-karaktert tettek a frontvonalba, előbbit ráadásul egy női kollekcióval összefüggésben. Nicolas Ghesquière, a cég kreatív igazgatója most megint egy bátrat készül dobni, legalábbis erre következtethetünk abból az Instagram-sorozatból, amit a minap posztolt. Íme:
? (@nicolasghesquiere) által közzétett fénykép, 2016. Szept 23., 10:51 PDT
? (@nicolasghesquiere) által közzétett fénykép, 2016. Szept 23., 04:47 PDT
Egy kicsit ijesztő is, ahogy a borostás, francia tervező ott kushad a gyerekek mögött, de szakmai körökben ez valami olyasmit sejtet, hogy a brand a következő kampányában komolyabb együttműködésre készül a kis csapattal. Hivatalos bejelentés nem volt, ha lesz, szólunk.
Related Itemsdivategyüttműködéskampánylouis vuittonmarketingnicolas ghesquieresorozatstranger things	beautyfy
← Előző cikk Itt a 10 legjobb ruhabolt az USA-ban	Következő cikk → Crop top őszre, mert akkor is hordhatod	Ezeket olvastad már?